google/wiki40b huggingface dataset:
ฆาตกรต่อเนื่อง

จิตวิทยาและแรงจูงใจ

ฆาตกรต่อเนื่องหลายคนจะมีพื้นฐานความหลังที่ขมขื่น โดยมากมักจะเป็นผู้ที่ถูกทำร้ายจิตใจอย่างรุนแรง ถูกทารุณกรรม หรือถูกล่วงละเมิดทางเพศ เมื่อครั้งยังเด็ก ซึ่งบ่อยครั้งที่คดีที่ฆาตกรต่อเนื่องก่อมีความเกี่ยวพัน หรือคล้ายคลึงกับเหตุการณ์ที่ตนประสบมาในอดีต นักจิตวิทยาได้ให้ข้อสันนิษฐาน ถึงที่มาของแรงจูงใจในการก่อคดีของฆาตกรต่อเนื่องไว้หลายสมมติฐาน ส่วนมากมักเกี่ยวกับการทารุณกรรม และการล่วงละเมิดทางเพศ บางครั้งก็เป็นความอับอายที่ถูกล่วงละเมิดในวัยเด็ก หรือมีความกดดันจากความอดอยาก จากการมีฐานะทางสังคมต้อยต่ำเมื่อโตขึ้น  และคดีที่ฆาตกรต่อเนื่องก่อขึ้นนี้ มักจะเป็นการระบายความแค้นส่วนตัว ทำให้ตนเองรู้สึกมีอำนาจในช่วงเวลาที่ลงมือฆ่า ซึ่งหลังจากนั้นเป็นต้นมา เรื่องราวคดีที่ฆาตกรต่อเนื่องนั้นๆ ก่อขึ้นก็จะเป็นที่รับรู้ของสาธารณชน สร้างความหวาดกลัวไปทั่ว ซึ่งแรงจูงใจของฆาตกรต่อเนื่อง จะแตกต่างกับพวกมือสังหารที่ก่อคดีฆาตกรรมเพื่อผลประโยชน์
นักจิตวิทยาได้ตั้งอีกสมมติฐานที่ว่า ฆาตกรต่อเนื่องเป็นพวกที่ไม่มีพัฒนาการทางอารมณ์ ทำให้กลายเป็นพวกแปลกแยกและถูกปฏิเสธจากสังคมภายนอก  เป็นผลทำให้บุคคลเหล่านี้ สามารถก่อคดีได้โดยที่ไม่รู้สึกผิดแม้แต่น้อย และไม่ใช่กรณีของฆาตกรรมอำพราง บางกรณีการถูกเยาะเย้ย หรือกดขี่ทางสังคมก็เป็นอีกเหตุจูงใจหนึ่ง
ฆาตกรต่อเนื่องมักมีความสนใจหรือพยายามที่จะสนใจ ในเรื่องที่เหยื่อชื่นชอบเป็นพิเศษ เช่น การเรียน การแข่งขัน เรื่องเพศ ฯลฯ เมื่อก่อคดีพวกฆาตกรต่อเนื่อง มักจะมีความรู้สึกที่คล้ายกับ กำลังทำการค้นคว้าวิจัยบางสิ่งบางอย่างของนักวิทยาศาสตร์  ซึ่งไม่มีความรู้สึกผิด กับสิ่งที่ตนนำมาทดลองเหมือนกับการนำกบมาชำแหละเพื่อศึกษาโครงสร้าง  ฆาตกรต่อเนื่องจะพยายามเข้าใจถึงตัวตนที่แท้จริงของตน ก็เมื่อได้ก่อคดีในแต่ละครั้ง ด้วยการสร้างความเจ็บปวดให้เหยื่อ และประเมินสภาพของศพเมื่อเหยื่อตายไปแล้ว
ต่าย อรทัย

ประวัติ

ต่าย อรทัย หรือชื่อเกิดว่า อรทัย ดาบคำ เกิดที่บ้านคุ้มแสนชะนี ตำบลพรสวรรค์ อำเภอนาจะหลวย จังหวัดอุบลราชธานี เป็นบุตรของนายสาง ดาบคำ และนางนิตยา แก้วทอง อรทัยมีพี่น้องทั้งหมด 4 คน โดยเธอเป็นลูกสาวคนโตและมีน้องชายอีก 3 คน เกิดเมื่อวันพฤหัสบดีที่ 27 มีนาคม พ.ศ. 2523 ในวัยเด็กเธออาศัยอยู่กับยาย ตั้งแต่บิดามารดาแยกทางกัน ครอบครัวค่อนข้างขัดสน พออายุได้ 11 ขวบ เธอไปร้องเพลงที่วงนิวฟ้าอีสานเพื่อหารายได้จุนเจือครอบครัว
ในยามว่างเธอชอบร้องเพลงมาก ทำให้เธอไปสมัครการประกวด "รายการลูกทุ่งมุ่งสู่ดาว" ซึ่งเธอได้รับรางวัลชนะเลิศ และได้มีโอกาสเจอกับศิลปิน สลา คุณวุฒิ เขาให้คำแนะนำกับอรทัยและบอกกับเธอว่า "เสียงดีนะ ไปฝึกเยอะ ๆ" เมื่อเรียนจบชั้นมัธยมศึกษาตอนปลาย อรทัยได้สมัครเข้าศึกษาที่มหาวิทยาลัยราชภัฏอุบลราชธานี แต่ยังไม่พร้อมที่จะเรียนต่อเพราะขัดสนทางด้านการเงิน จึงตัดสินใจเข้ามายังกรุงเทพฯ มาอาศัยอยู่กับมารดา ช่วยมารดารับจ้างซักเสื้อผ้าให้กับคนงานก่อสร้าง ทำได้ระยะหนึ่งรายได้ไม่เพียงพอ และต้องส่งเงินกลับบ้านเพื่อเลี้ยงดูยายและน้องชาย เธอจึงสมัครเข้าทำงานที่เขตอุตสาหกรรมบางปูเป็นบริษัทผลิตยาส่งออก 
เธอทำงานได้ประมาณ 3 เดือน ก็ลาออกเพราะรายได้น้อยและเหนื่อยแต่ดีตรงที่ทำงานในห้องแอร์เท่านั้น ในขณะนั้นเธอก็ยังไม่ทิ้งงานทางด้านการร้องเพลง ยังคงประกวดร้องเพลงอยู่เสมอ จนกระทั่งได้เข้ารอบชิงชนะเลิศใน "รายการชุมทางเสียงทอง" 
ชื่อเสียงของอรทัยเริ่มมีขึ้นเรื่อย ๆ และเธอตัดสินใจเรียนต่อในมหาวิทยาลัยรามคำแหง
ต่อมาพี่สาวก็พยายามที่จะนำอรทัยเสนอค่ายเพลง และติดต่อกับครู สลา คุณวุฒิ ทำให้เธอได้คุยกับสลาเกี่ยวกับเพลงที่ชอบและแนวเพลง จากนั้นสลาก็พาอรทัยไปที่บริษัทแกรมมี่โกลด์เพื่อแคสติ้ง จนผ่านการแคส ในอัลบั้มแรกเธอต้องฝึกฝนร้องเพลงเป็นระยะเวลานาน เพราะร้องเพลงไม่ชัด ร้องเสียงขึ้นจมูก ร้องทิ้งคำ โดยฝึกกับ ไพรัตน์ ชูรัตน์ อัลบั้มชุดที่ 1 ดอกหญ้าในป่าปูน กับงานเขียนของ สลา คุณวุฒิ ภายใต้สังกัดแกรมมี่โกลด์ ในเครือของจีเอ็มเอ็มแกรมมี่ ที่ถ่ายทอดตัวตนของต่าย อรทัย ลงในเนื้อเพลง ก็สามารถจำหน่ายเกิน 1 ล้านตลับ เช่นเดียวกับอัลบั้มชุดที่ 2 ขอใจกันหนาว และอัลบั้มชุดพิเศษ อยู่ในใจเสมอ ก็ขายได้เกิน 1 ล้านตลับ เช่นกัน
โรงเรียนนานาชาติเอกมัย

ประวัติ

โรงเรียนนานาชาติเอกมัยเดิมเป็นศูนย์ฝึกอบรมเด็กของ "กลุ่มคริสเตียนวันเสาร์" (ชื่อกลุ่ม) ในประเทศไทย ก่อตั้งเมื่อ ค.ศ. 1946 โดยมีเด็กที่อยู่ในการดูแลเพียง 4 คน โดยดัดแปลงห้องเรียนในโรงรถเป็นสถานที่เรียนบริเวณถนนพญาไท ต่อมาห้องเรียนถูกสร้างขึ้นใหม่โดยใช้ไม้ไผ่และหลังคาที่เป็นโลหะ ซึ่งถูกใช้เป็นสถานที่เรียน 2 ปี
ค.ศ. 1957 โรงเรียนได้ซื้อที่ดินบริเวณเอกมัย ซึ่งห่างไกลจากบริเวณตัวเมืองออกมาเล็กน้อย และได้สร้างอาคารเรียนขึ้นมาในระดับมัธยมศึกษาเป็นอาคารแรก โดยใช้การเรียนการสอนเป็นภาษาอังกฤษ (นานาชาติ) โดยใช้ชื่อว่า Seventh Day Adventist School (เซเว่นเดย์แอดเวนติส)
ค.ศ. 1992 โรงเรียนได้ใช้ชื่ออย่างเป็นทางการว่าโรงเรียนนานาชาติเอกมัย (Ekamai International School) โดยได้รับการรับรองจากรัฐบาลไทยและในปี ค.ศ. 1998 ได้รับการรับรองจากสมาคมโรงเรียนและวิทยาลัยตะวันตก (WASC) ในเมือง Burlingame รัฐแคลิฟอร์เนีย ประทศสหรัฐอเมริกา
นักเรียนของที่นี่ส่วนใหญ่เป็นนักเรียนที่เป็นคนไทย และมีนักเรียนแลกเปลี่ยนจาก 23 ประเทศเข้ามาเรียนด้วย
กานต์แอร์

ประวัติ

บริษัท กานต์นิธิ เอวิเอชั่น จำกัด ได้เริ่มก่อตั้งขึ้นด้วยเงินทุนจดทะเบียน 200 ล้านบาท โดยมีผู้ถือหุ้นเป็นคนไทยทั้งหมดที่ปฏิบัติงานด้านการบินแบบเช่าเหมาลำ (Charter Flight)
ในปี พ.ศ. 2557 บริษัทได้เริ่มดำเนินการก่อสร้างท่าอากาศยานเกาะพะงัน ในอำเภอเกาะพะงัน จังหวัดสุราษฎร์ธานี บนเนื้อที่กว่า 100 ไร่ มีรันเวย์ขนาด 1,100 x 45 เมตร แต่ต่อมาในเดือนกันยายน 2558 โครงการดังกล่าวต้องระงับการดำเนินการก่อสร้างชั่วคราว เพื่อรอการตรวจสอบเรื่องเอกสารสิทธิที่ดิน จนกระทั่งในปี พ.ศ. 2560 กรมป่าไม้ ได้ดำเนินการสั่งให้ยุติการก่อสร้าง และดำเนินคดีกับผู้บุกรุกพื้นที่ป่าสงวนแห่งชาติดังกล่าว จึงต้องยุติการก่อสร้างไป และผลจากคดีนี้ทำให้ไม่สามารถใช้พื้นที่ดังกล่าวสร้างสนามบินได้อีกต่อไป

เส้นทางการบินที่เปิดให้บริการ

เชียงใหม่ - แม่ฮ่องสอน
เชียงใหม่ - ปาย 
เชียงใหม่ - น่าน
เชียงใหม่ - ขอนแก่น
เชียงใหม่ - อุบลราชธานี
เชียงใหม่ - เชียงราย
เชียงใหม่ - พิษณุโลก
เชียงใหม่ - หัวหิน
เชียงใหม่ - อู่ตะเภา
เชียงใหม่ - แม่สอด
เชียงใหม่ - ดอนเมือง
ปัจจุบันเนื่องด้วยอากาศยานของสายการบิน กานต์แอร์ ได้ทำการเข้ารับการซ่อมบำรุง จึงไม่สามารถให้บริการได้
ญองอู้ ซอยะฮ่าน

พระเจ้าญองอู้ ซอยะฮ่าน (พม่า: ညောင်ဦး စောရဟန်း, ออกเสียง: [ɲàʊɴ.ʔú sɔ́.jə.háɴ]) เป็นพระมหากษัตริย์แห่งพม่าซึ่งครองราชย์ในช่วง พ.ศ. 1499–1544 กษัตริย์นักบุญและในปกรณัมเล่าประวัติของพระองค์ไว้ทำนองเดียวกับพระเจ้าปทุมสุริยวงศ์หรือพระเจ้าแตงหวานว่าพระองค์เคยทำไร่แตงกวามาก่อน แต่ด้วยบุญญาธิการของพระองค์จึงได้ขึ้นครองราชย์และได้รับสมัญญานามว่า พระเจ้าแตงกวา หรือ พระเจ้าเกษตรกร (ตองตูจี้มี่น, တောင်သူကြီးမင်း) พระเจ้าญองอู้ ซอยะฮ่าน มีพระมเหสี 3 พระองค์เป็นซึ่งพี่น้องกัน ในปลายรัชกาลพระองค์ถูกยึดราชบัลลังก์โดยพระเจ้ากู้นซอจ้องพยู ก่อนที่พระมเหสี 2 องค์จะมีประสูติกาลพระราชโอรสซึ่งต่อมาก็คือ พระเจ้าจีนโซ่และพระเจ้าโซะกะเต้ ซึ่งก็ต่อมาก็ล้มล้างพระเจ้ากู้นซอจ้องพยูเช่นกัน
แกรนทัวริสโม (อัลบั้มบุรินทร์ บุญวิสุทธิ์)

ข้อมูลอัลบั้ม

"แกรน ทัวริสโม" เป็นอัลบั้มเดี่ยวชุดแรกของบุรินทร์ บุญวิสุทธิ์ที่มีการร่วมงานกับวงดนตรีเฉพาะกิจที่ใช้ชื่อว่า The Old School All Stars (ดิ โอลด์สคูล ออลสตาร์ส) และยังมีศิลปินอีกเกือบ 100 ชีวิตที่มาร่วมงานในอัลบั้มชุดนี้ อาทิ Groove Riders, ตรัย ภูมิรัตน, Siam Secret Service, Soul After Six, อพาร์ตเมนต์คุณป้า, Benny Golson, เด่น อยู่ประเสริฐ, อริญชย์ ปานพุ่ม, แมนลักษณ์ ทุมกานนท์, เสาวนิตย์ นวพันธ์, อภิวัชร์ เอื้อถาวรสุข, ศุภวัฒน์ พีรานนท์ ฯลฯ
ซัม บูร์ดัม

ประวัติ

บูร์ดัมขึ้นชกมวยสากลครั้งแรกเมื่อ 19 สิงหาคม พ.ศ. 2547 ชนะคะแนนโยโนที่อินโดนีเซีย จากนั้นก็ขึ้นชกชนะเป็นส่วนใหญ่ในประเทศอินโดนีเซีย จน พ.ศ. 2550 จึงเดินทางไปชกนอกรอบที่ฟิลิปปินส์ แต่ก็เป็นฝ่ายแพ้คะแนนไรอัน มาลีเตก ต่อมา ได้มาชิงแชมป์พาบา รุ่นฟลายเวตที่ประเทศไทยเมื่อ 15 เมษายน พ.ศ. 2551 ปรากฏว่าเป็นฝ่ายแพ้น็อกรัตนพล ส.วรพิน ในยกที่ 3 จากนั้นขึ้นชกอีก 3 ครั้ง ก็ไม่ได้ขึ้นชกมวยอีก โดยขึ้นชกครั้งสุดท้ายเมื่อ 6 เมษายน พ.ศ. 2552 แพ้คะแนนอานิซ เจอุนฟิน ที่อินโดนีเซีย
ขนาดเชิงมุม

เส้นผ่านศูนย์กลางเชิงมุม หรือ ขนาดเชิงมุม หรือ ขนาดปรากฏ ของวัตถุที่เห็นจากตำแหน่งที่ให้มาเป็น "เส้นผ่านศูนย์กลางที่มองเห็นได้" ของวัตถุที่วัดเป็นมุม ในทางทัศนวิทยา มันถูกเรียกว่า มุมการมอง เส้นผ่านศูนย์กลางที่มองเห็นได้เป็นเส้นผ่านศูนย์กลางของโปรเจ็กชั่นแบบเปอร์สเปคตีฟของวัตถุบนระนาบผ่านศูนย์กลางของมันที่ตั้งฉากกับทิศทางการมอง เนื่องจากมีลักษณะเป็นภาพลึกบนผนังแบนเรียบ มันจึงค่อนข้างแตกต่างจากเส้นผ่านศูนย์กลางจริงทางฟิสิกส์ของวัตถุที่มองเห็นภายใต้มุม สำหรับวัตถุทรงจานในระยะไกล เส้นผ่านศูนย์กลางที่มองเห็นได้กับเส้นผ่านศูนย์กลางจริงเป็นอย่างเดียวกัน
องค์การบริหารส่วนตำบลยาง (อำเภอศีขรภูมิ)

ประวัติ

ตำบลยาง อำเภอศีขรภูมิ จังหวัดสุรินทร์ เป็นหมู่บ้านเก่าแก่มาช้านานแล้วในระหว่างปี พ.ศ. 2396 – 2400 พระยาขุขันธ์ได้ดำริจัดตั้งหัวเมืองฝ่ายตะวันตกเพื่อตั้งยันบ้านเมืองใกล้เคียงเข้าปกครองผู้คนของตน จึงตั้งกรมการเมืองขึ้นที่บ้านกระออม(สำโรงทาบ) แห่งหนึ่งเพื่อยันเขตรัตนะบุรีไม่ให้ลุกล้ำและตั้งกรมการเมืองขึ้นที่บ้านอนันต์แห่งหนึ่งเพื่อยันเมืองสังขะและเมืองจารพัต ตั้งนายดวง เฒ่าแก่หัวหน้าบ้านยางอนันต์ เป็นหัวหน้าสำรองเจ้าเมืองให้มีบรรดาศักดิ์เป็นพระสีมา (ชาวบ้านเรียกว่าตาเปรี๊ยะสีมา) ดูแลปกครอง บ้านยางอนันต์ บ้านปราสาทระแงง บ้านบัวตึล บ้านก้านเหลือง บ้านตางมาง บ้านสำโรงทาบ บ้านหมื่นศรี บ้านตรึม บ้านสังแกเสม็จ บ้านจังเกา บ้านคาละแมะ ขึ้นตรงต่อเมืองขุขันธ์ มีอำนาจพิจารณาคดีความปรับสินไหมพินัยหลวง เก็บส่วยสาอากรส่งเมืองขุขันธ์ ปีละ 1 ครั้ง ตั้งบุตรหลานและบุคคลสำคัญในพื้นที่เป็นกรมการเมือง มีนายสวาย บุตรคนโตเป็นพระนรินทร์ภักดี นายเนียม บุตรคนที่ 2 เป็นหลวงประเสริฐ นายมี บุตรเขย เป็นพระสะท้านธรณี นายน้อมเป็นหลวงทิพย์โอสถ นายเสาะ หลานเขยเป็นหลวงวิจิตรอักษร ตั้งนายคำเป็นหลวงทรงวิชัยและนายเซร็ย เป็นหลวงชัยอาสาในระยะหลังๆ พระนรินทร์ภักดี ได้ขอตั้งนายโป๊ะ หลานเป็น ขุนสวรรค์พิทักษ์ และตั้งนายกลัด บุตรเขยเป็นขุนภักดีนุรักษ์เป็นกรมการเมือง เริ่มตั้งบรรดาศักดิ์ตั้งแต่ ปี 2400 จนมาสิ้นสุดในปี 2447 ครองความเป็นใหญ่ในพื้นที่เขตนี้อยู่ถึง 47 ปี บรรดาผู้มีอิทธิพลในตำบลแห่งนี้ต่อมาได้เป็นบรรพบุรุษต้นสกุลสหุนาลุ(สหุนาฬุ), รัมพณีนิล, คำงาม ,ทรงศรี , กลิ่นสุคนธ์ ,กุดกะตวยฯลฯ ประมาณปี 2415 ขึ้นมาเมื่อชุมชนหนาแน่นขึ้น จึงเรียกว่าคุ้ม เขตคุ้มบ้านอาเสก เขตคุ้มบ้านจลง เขตคุ้มบ้านกระชาย เขตคุ้มบ้านอาเกียง เขตคุ้มบ้านโคกพะยอม เขตคุ้มโคกอาว๊วง (ปัจจุบันขึ้นต่อบ้านอาเสก) การปกครองท้องที่ในเขตตำบลยางนั้น พระนรินทร์ภักดี(สวาย) บุตรชายคนโตของพระสีมาเป็นเจ้าบ้านปกครอง บ้านยาง-อนันต์ เมื่อตั้งเป็นตำบล ให้มีกำนันเป็นหัวหน้าตำบล เห็นว่าพระนรินทร์ภักดีชราภาพมากแล้ว จึงเลือกเอานายน้อมบุตรพระสีมาคนที่ 4 เดิมมีบรรดาศักดิ์เป็นหลวงทิพย์โอสถ เป็น “กำนันคนแรก” ปรากฏว่าพาสมัครพรรคพวก ซึ่งมีหลวงทรงวิชัย(คำ คำงาม) และเสมียนเสา(เสา กุดกะตวย) ทำการกระด้างกระเดื่องต่อแผ่นดิน ไม่ยอมปฏิบัติราชการขึ้นตรงต่อจังหวัดสุรินทร์ (โดยคุ้นเคยกับเมืองขุขันธ์มาก่อน) จึงถูกจับกุมลงโทษ และปลดออกจากตำแหน่ง ทางการจึงแต่งตั้ง หลวงวิจิตรอักษร (เสาะ ทรงศรี) บุตรเขยแม่โคตร ธิดาสาวของพระสีมาเป็นกำนัน มีขุนสวรรค์พิทักษ์(โป๊ะ สหุนาลุ) เป็นสารวัตรกำนันคนแรก อยู่ในตำแหน่งได้เพียง 3 ปี ถูกปลดออก แต่งตั้งขุนภักดีนุรักษ์(กลัด รัมพนีนิล)บุตรเขยพระนรินทร์ภักดี เป็นกำนันอยู่ได้เพียง 2 ปี ตำแหน่งจึงตกไปอยู่กับ นายพรหม กลิ่นสุคนธ์ บุตรเขยบุญธรรมของพระสีมาซึ่งอยู่ที่บ้านอาเสก หมู่ที่ 3 ตำบลยาง
ซึ่งขณะที่ตำแหน่งกำนันมาอยู่ที่นายพรหม กลิ่นสุคนธ์ เป็นอยู่หลายปีในหมู่บ้านต่างๆมีการแต่งตั้งผู้ใหญ่บ้านดูแลเขตการปกครอง ต่อมาระหว่างพ.ศ. 2484-2492 ตำบลยางแยกไปเป็นตำบลระแงง ตำบลหนองขวาว ตำบลนารุ่ง ตำบลตรมไพร และตำบลกุดหวายคงเหลือหมู่บ้านเพียง 15 หมู่บ้าน ตั้งเพิ่มภายหลังต่อมาอีก 3 หมู่บ้านคือ บ้านกะลันหมู่ที่ 16 บ้านอาเกียง หมู่ที่17 บ้านโคกพะยอมหมู่ที่18 ในปัจจุบันมีหมู่บ้านอยู่ 18 หมู่บ้าน (ข้อมูลจากแผนชุมชนตำบลยาง ณ เดือน มิถุนายน 2551)
ที่ตั้ง/ลักษณะภูมิประเทศ/ทรัพยากรของตำบล 1.1 ที่ตั้ง ทิศเหนือ ติด ตำบลนารุ่ง อำเภอศีขรภูมิ จังหวัดสุรินทร์ ทิศใต้ ติด ตำบลกุดหวาย อำเภอศีขรภูมิ จังหวัดสุรินทร์ ทิศตะวันออก ติด อำเภอสำโรงทาบ จังหวัดสุรินทร์ ทิศตะวันตก ติด ตำบลระแงง อำเภอศีขรภูมิ จังหวัดสุรินทร์
สาวเชียร์เท้าไฟ หัวใจวี้ดบึ้ม

สาวเชียร์เท้าไฟ หัวใจวี้ดบึ้ม (อังกฤษ: Bring It On) ออกฉายเมื่อ พ.ศ. 2543 เป็นภาพยนตร์เรื่องนี้เป็นเรื่องราวเกี่ยวกับเชียร์ลีดเดอร์โดยตรง ที่นับได้ว่า เป็นภาพยนตร์ที่ปลุกกระแสวงการเชียร์ลีดเดอร์ในประเทศไทย นำแสดงโดยนักแสดงวัยรุ่น Kirsten Dunstและ Eliza Dushku โดย กำกับโดย Peyton Reed และเขียนบทโดย Jessica Bendinger โดยมีภาคต่อชื่อ Bring It On Again ออกมาในปี พ.ศ. 2547 ภาพยนตร์เรื่องนี้ถ่ายทำที่โรงเรียนสตรี คาโทลิกไฮ ในเมืองซานดิเอโก

เนื้อเรื่อง

เรื่องราวของ ทอแรนส์ เป็นกัปตันทีมเชียร์ลีดเดอร์คนใหม่ของทอรอส ซึ่งเธอใฝ่ฝันที่จะเป็นมาโดยตลอด และเป็นแชมป์เชียร์ลีดเดอร์มาหลายสมัย จนกระทั่งต่อมาเธอได้รู้ว่าที่ทีมเชียร์ลีดเดอร์ของเธอเป็นแชมป์มาโดยตลอด นั่นเพราะรุ่นพี่ของเธอเป็นคนไปอัดวิดีโอจากทีม อีส คอมตัน โคลฟเวอร์ (East Compton Clovers) ซึ่งเป็นทีมชาวผิวสีที่เก่ง จากโรงเรียนเล็กๆ เมืองหนึ่ง ที่ยากจนและไม่มีทุนสนับสนุนให้พวกเขาไปแข่งเชียร์ลีดเดอร์ ในรายการ Cheerleading National Champion ซึ่งเป็นรายการที่พวกเขาใฝ่ฝันจะไปแข่งมาโดยตลอด แต่ทุกปีทีมทอรอส ก็มาคอยก้อบปี้พวกเขาทุกปี ทำให้ ไอซิส (Eliza Dushku) กัปตันทีม อีส คอมตัน โคลฟเวอร์ (East Compton Clovers) และคนในทีมไม่พอใจทีมทอรอสเป็นอย่างมาก ทอแรนส์เมื่อรู้ความจริงเธอแทบหัวใจสลาย เพราะเชียร์ลีดเดอร์เป็นชีวิตจิตใจของเธอและเธอภูมิใจกับมันมาตลอด เธอแทบจะเลิกเป็นกัปตันทีมอีกทั้งคนในทีมบางคนต้องการจะก้าวขึ้นมาเป็นกัปตันแทนเธออีกด้วย เมื่อเธอรู้ความจริงเธอเลิกก้อบปี้และหาโค้ชมาสอนเพื่อแข่งในรอบคัดเลือก เมื่อวันแข่งมาถึง ปรากฏว่าโค้ชที่มาสอน สอนซ้ำกันกับอีกหลายโรงเรียน แต่ในฐานะแชมป์เก่าทางกรรมการให้แก้ตัวได้ในรอบถัดไป ดังนั้น ทอแรนส์กับ ทุกคนจึงหาทางทุกวิถีทาง ศาสตร์ทุกศาสตร์เข้ามาประยุกต์เอง ในการแข่งขันครั้งต่อไป เพื่อพิสูจน์ว่าพวกเธอนั้นไม่ได้เก่งแต่ก้อปปี้คนอื่นเท่านั้น 
เรื่องราวของเรื่องทั้งหมด มุ่งไปที่การแข่งขันของทีมเชียร์ลีดเดอร์ทั้งสองทีม ทีมทอรอสที่ต้องการพิสูจน์ความสามารถของทีม ทีม อีส คอมตัน ที่มีความสามารถที่แท้จริงและมีความตั้งใจจริง แต่ขาดทุนที่จะส่งตัวเองไปแข่งในระดับ National เขาจะหาทุนเพื่อให้ไปแข่งขันได้อย่างไร เนื้อเรื่องประกอบไปด้วยเรื่องราวความรักของทอแรนส์ที่ไม่รู้ว่าจะเลือกใคร ส่วนการแข่งขันผลจะเป็น่เช่นไร ติดตามต่อไป
นาฏศิลป์ในประเทศกัมพูชา

นาฏศิลป์ในประเทศกัมพูชา หรือ โรบัม ({{lang-km|របាំ}                                      }) แบ่งได้เป็นสามประเภท คือ นาฏศิลป์ชั้นสูงของราชสำนัก ระบำพื้นบ้าน และระบำในงานสังคมต่าง ๆ

นาฏศิลป์ชั้นสูง

เป็นการแสดงที่เกิดขึ้นในราชสำนัก ใช้วงพิณพาทย์บรรเลงประกอบ ภายหลังได้แพร่หลายและกลายเป็นเอกลักษณ์ของกัมพูชา เช่น ระบำเทพอัปสร ระบำเปรียะห์เรียชโทรป สวัสดีจ้า

การแสดงทางสังคม

เป็นการแสดงในโอกาสที่พบปะทางสังคม เช่น รำวง รำบัจ รำสาละวัน ช็อกกระเปียส และลำเลียบ
ทอพอโลยี

ทอพอโลยี (อังกฤษ: Topology, มาจากภาษากรีก: topos, สถานที่ และ logos, การเรียน) เป็นสาขาหลักทางคณิตศาสตร์ ที่สนใจเกี่ยวกับ คุณสมบัติทางรูปร่างที่ไม่แปรเปลี่ยนภายใต้การดึง ยืด หด บีบ (โดยไม่มีการฉีก การเจาะ หรือ การเชื่อมติดใหม่) โดยเรียกคุณสมบัติเหล่านี้ว่าความไม่แปรผันทางทอพอโลยี ทอพอโลยีได้รับการศึกษาอย่างจริงจังในช่วงปี ค.ศ. 1925 - ค.ศ. 1975
นอกจากนี้ ทอพอโลยี ยังหมายความถึง วัตถุทางคณิตศาสตร์ประเภทหนึ่ง ซึ่งในความหมายนี้ ทอพอโลยี คือ ปริภูมิคณิตศาสตร์ หรือที่เรียกกันว่า ปริภูมิทอพอโลยี (topological space) โดยปริภูมิทอพอโลยี มีนิยามเป็น คอลเล็กชันของเซตเปิด ที่มี  เป็นสมาชิก และ มีคุณสมบัติปิดภายใต้การยูเนียนใด ๆ (ยูเนียนจำกัด, ยูเนียนอนันต์นับได้ และ ยูเนียนอนันต์นับไม่ได้) และการอินเตอร์เซกชันแบบจำกัด
นักทอพอโลยี มักโดนล้อเลียนว่า ไม่สามารถแยกความแตกต่างระหว่าง โดนัท หรือ วัตถุรูปห่วงยาง กับ แก้วกาแฟมีหูได้ (เพราะทั้งสองสิ่งเป็นวัตถุที่มีผิวเรียบ ต่อเนื่อง และมีรู 1 รูเหมือนกัน ซึ่งสมมูลกันในเชิงทอพอโลยี) ทอพอโลยีบางครั้งถูกเรียกว่า "เรขาคณิตแผ่นยาง" เนื่องจากในการศึกษานั้นจะไม่นับความแตกต่างระหว่างรูปร่างไม่ว่าจะเป็นวงกลมและสี่เหลี่ยม (เนื่องจากวงกลมที่ทำจากแผ่นยางสามารถดึงให้กลายเป็นรูปสี่เหลี่ยมได้) แต่จะแยกแยะความแตกต่างระหว่างวงกลมและรูปเลขแปด (เราไม่สามารถดึงรูปเลขแปดให้กลายเป็นวงกลมได้โดยไม่ฉีกมันออก)
ฮารูกะ โทมัตสึ

อนิเมะโทรทัศน์

ตัวหนา คือบทที่เป็นตัวเอก หรือตัวเด่นของเรื่อง
หม่องก็อก

วั่งเจี่ยว (จีน: 旺角; พินอิน: Wàngjiǎo) หรือสำเนียงกวางตุ้งว่า หม่องก็อก (เยฺว่พิน: mong4 gok3; อักษรโรมัน: Mong Kok: MK) เป็นพื้นที่ในเกาลูน ฮ่องกง เป็นย่านการค้าสำคัญแห่งหนึ่ง เพราะเป็นที่ตั้งตลาดและศูนย์การค้าจำนวนมาก
กินเนสบุ๊กว่า หม่องก็อกมีความหนาแน่นของประชากรมากที่สุดในโลก เพราะมีประชากรประมาณ 130,000 ต่อตารางกิโลเมตร
กวางผา

การค้นพบและศัพทมูลวิทยา

กวางผาถูกค้นพบและศึกษาครั้งแรกในทางสัตววิทยา เมื่อปี ค.ศ. 1825 ในแถบเทือกเขาหิมาลัย ประเทศเนปาล มีลักษณะคล้ายแอนทีโลปที่พบในทวีปแอฟริกา จึงได้รับการจำแนกและตั้งชื่อวิทยาศาสตร์ว่า Antilope goral ต่อมาพบว่ามีลักษณะและนิสัยแตกต่างกันเด่นชัด จึงจำแนกออกเป็นสกุลใหม่ในปี ค.ศ. 1827 โดย ชาลส์ แฮมิลตัน สมิท นักธรรมชาติวิทยาและทหารชาวอังกฤษ คือ Naemorhedus
ชื่อสามัญของกวางผาในภาษาอังกฤษคือ "โกราล" (Goral) มาจากภาษาฮินดี (गोरल) ขณะที่ชื่อวิทยาศาสตร์ Naemorhedus คำว่า Naemor มาจากคำว่า "Nemoris" ในภาษาลาติน แปลว่า "ป่า" และ haedus มาจากภาษาลาติน แปลว่า "แพะหนุ่ม" หรือ"แพะตัวผู้"

ลักษณะและพฤติกรรม

กวางผามีรูปร่างคล้ายแพะหรือเลียงผา (Capricornis spp.) ที่มีขนาดเล็ก ซึ่งครั้งหนึ่งเลียงผาเองก็เคยใช้ชื่อสกุลเดียวกับกวางผาด้วย มีเขาสั้น ๆ ทั้งตัวผู้และตัวเมีย เป็นกรวยปลายเรียวแหลมคล้ายกันทั้ง 2 ข้าง ไม่มีการแตกกิ่งเขา เปลือกนอกเป็นปลอกเขาแข็งสวมทับบนแกนเขา ซึ่งเป็นแกนกระดูกที่งอกติดกับกะโหลกศีรษะชิ้นหน้าผาก ตัวเขาเจริญขึ้นตามอายุ และมีชุดเดียวตลอดชีวิต ไม่มีการผลัดเขาเหมือนกวาง
กวางผาไม่มีเคราใต้คางเหมือนแพะรวมทั้งมีขนาดเล็กกว่าเลียงผาเกือบเท่าตัว ขนมีสีอ่อนไม่เข้มเหมือนเลียงผา ขนชั้นนอกเป็นเส้นยาวหยาบ มีขนชั้นในเป็นเส้นละเอียดนุ่ม ซึ่งไม่พบในเลียงผา ระหว่างโคนเขาทั้ง 2 ข้าง ไปถึงหลังใบหูมีกระจุกขนเป็นยอดแหลมสีน้ำตาลเข้มชัดเจน ถัดต่อมาบริเวณหลังและสะโพกมีแผงขนยาวคล้ายอานม้าบาง ๆ สีเทา กลางหลังมีแถบขนสีดำพาดยาวตามแนวสันหลังไปจดโคนหาง หางสั้นเป็นพวงสีเข้มดำ ขนใต้คางและแผ่นอกสีน้ำตาลอ่อน เห็นเป็นแถบลายจาง ๆ บริเวณแผ่นอก สีขนช่วงโคนขาเข้มกว่าช่วงปลายขาลงไปถึงกีบเท้า เขาสั้นสีดำเป็นรูปกรวยแหลม ปลายเขาเรียวแหลมโค้งไปข้างหลังเล็กน้อย โคนเขาใหญ่มีรอยหยักเป็นวง ๆ รอบเขาชัดเจน โดยทั่วไปแล้วสีขนของกวางผาตัวเมียจะอ่อนกว่าตัวผู้ เขาสั้นเล็กและมีรอยหยักรอบโคนเขาไม่ลึกชัดเจนอย่างเขาของตัวผู้ 
ทั้งหมดเป็นสัตว์ที่อาศัยและหากินบนที่ราบสูงที่เป็นภูเขาหรือหน้าผาที่มีความสูงจากระดับน้ำทะเลตั้งแต่ 1,000–4,000 เมตร พบกระจายพันธุ์ตั้งแต่เทือกเขาหิมาลัยจรดจนถึงเอเชียตะวันออก มีประชากรบางส่วนลงมาในเอเชียอาคเนย์ด้วย เป็นสัตว์ที่มีกีบเท้าที่แข็งแรงรับน้ำหนักได้ จึงเหมาะกับการกระโดดไปมาและไต่ไปตามหน้าผา เป็นสัตว์ที่มีการระแวดระวังภัยสูง ใช้ประสาทการมองเห็นมากกว่าการดมกลิ่น อีกทั้งยังเป็นสัตว์ที่ว่ายน้ำได้ และว่ายน้ำได้เก่งอีกด้วยซ้ำ เคยมีรายงานว่าสามารถว่ายน้ำข้ามไปมาระหว่างเกาะต่าง ๆ ได้

หมายเหตุ

อนึ่ง เคยมีเลียงผาอยู่ 2 ชนิด คือ เลียงผาญี่ปุ่น (Capricornis crispus) และ เลียงผาไต้หวัน (C. swinhoei) เคยถูกจัดให้อยู่ในสกุลกวางผาด้วย แต่ปัจจุบันได้ถูกจัดให้อยู่ในสกุลเลียงผา
ที โมเมนต์

ประวัติ

ที โมเมนต์ ก่อตั้งขึ้นเมื่อปี 2559 ด้วยทุนจดทะเบียน 200 ล้านบาท โดยเกิดจากการรวมตัวกันของ 2 บริษัทคือ ไท เอ็นเตอร์เทนเมนต์ และ โมโน เทคโนโลยี ภายหลังจากการปิดตัวลงของ จีทีเอช และได้มีการแถลงข่าวเปิดตัวบริษัทเมื่อวันที่ 27 มกราคม พ.ศ. 2559 ที่ อินฟินิตีฮอลล์ ชั้น 5 สยามพารากอน
ตั้งแต่เริ่มดำเนินการ ที โมเมนต์ เปิดตัวภาพยนตร์ทั้งหมด 3 เรื่อง คือโอเวอร์ไซส์ ทลายพุง กวาดรายได้ไป 15 ล้านบาท แอปวอร์ แอปชนแอป กวาดรายได้ไป 17 ล้านบาท และ The Pool นรก 6 เมตร กวาดรายได้ไปทั้งหมด 53 ล้านบาท ถือเป็นการสร้างรายได้สูงสุดของค่ายและสร้างชื่อค่ายให้เป็นที่รู้จักมากขึ้น แต่อย่างไรก็ตามแผนการดำเนินการกลับไม่เป็นไปตามแผนจนกระทั่งเมื่อวันที่ 14 สิงหาคม พ.ศ. 2562 ที โมเมนต์ ได้แถลงข่าวด่วนเพื่อปิดตัวบริษัทลง โดยระบุสาเหตุว่าทางกลุ่มโมโนฯ ต้องการขอถอนทุนออกจากบริษัท เนื่องจากผลการดำเนินงานของกลุ่มโมโนฯ ในไตรมาสที่ 2 ของปีการเงิน 2562 กลุ่มโมโนฯ ขาดทุน 95 ล้านบาท จึงต้องมีการตัดการดำเนินงานในส่วนที่ไม่จำเป็นออกไป จึงเป็นสาเหตุของการปิดตัวบริษัทลง
วัดพระนอนขอนม่วง

วัดพระนอนขอนม่วง เป็นวัดตั้งอยู่ในเขตตำบลดอนแก้ว อำเภอแม่ริม จังหวัดเชียงใหม่ สร้างขึ้นเมื่อใดไม่ปรากฏ มีเพียงตำนานกล่าวถึงการซ่อมแซมในพุทธศตวรรษที่ 24 เมื่อเปรียบเทียบกับโบราณสถานประเภทเดียวกัน สันนิษฐานว่าสร้างขึ้น เมื่อกลางพุทธศตวรรษที่ 21
วัดพระนอนขอนม่วงขึ้นทะเบียนโบราณสถาน เมื่อวันที่ 5 มกราคม พ.ศ. 2497
มิสแกรนด์ยูเครน

ประวัติ

การจัดประกวดเพื่อหาผู้ดำรงตำแหน่งมิสแกรนด์ยูเครนนั้น ถูกจัดขึ้นเป็นครั้งแรกในปี ค.ศ. 2016 โดยก่อนหน้าในปี ค.ศ. 2014-2015 ผู้ดำรงตำแหน่งมิสแกรนด์ยูเครนจะมาจากการแต่งตั้งให้ดำรงตำแหน่ง แต่หลังจากปี ค.ศ. 2016 เป็นต้นมา Natalia Kovaleva ผู้ก่อตั้ง Diva Fashion Group และการประกวดควีนออฟยูเครน ได้รับสิทธิ์ในการจัดหาตัวแทนจากยูเครนเพื่อเข้าร่วมการประกวดมิสแกรนด์อินเตอร์เนชันแนล จึงได้มีการจัดประกวดเพื่อค้นหาผู้ดำรงตำแหน่งมิสแกรนด์ยูเครนขึ้น โดยจะถือว่าผู้ที่ชนะการประกวดควีนออฟยูเครนในแต่ละปี จะเป็นผู้ดำรงตำแหน่งมิสแกรนด์ยูเครน

การจัดประกวด

ในปี ค.ศ. 2014-2015 ผู้ดำรงตำแหน่งมิสแกรนด์ยูเครนจะมาจากการแต่งตั้งให้ดำรงตำแหน่ง แต่หลังจากปี ค.ศ. 2016 เป็นต้นมา Natalia Kovaleva ผู้ก่อตั้ง Diva Fashion Group และผู้จัดการการประกวดควีนออฟยูเครน ได้รับสิทธิ์ในการจัดหาตัวแทนจากยูเครนเพื่อเข้าร่วมการประกวดมิสแกรนด์อินเตอร์เนชันแนล จึงได้มีการจัดประกวดเพื่อค้นหาผู้ดำรงตำแหน่งมิสแกรนด์ยูเครนขึ้น โดยจะถือว่าผู้ที่ชนะการประกวดควีนออฟยูเครนในแต่ละปี จะเป็นผู้ดำรงตำแหน่งมิสแกรนด์ยูเครน
คุณผีที่รัก

เรื่องย่อ

เรื่องราวของ"พีระ" วิญญาณหนุ่มความจำเสื่อม ที่จำเป็นต้องขอความช่วยเหลือจาก"น้ำมนต์" นักศึกษาสาวที่มองเห็นผี แต่ก็กลัวผีขึ้นสมอง น้ำมนต์ยอมช่วยพีระแบบจำใจ จนก่อเกิดเป็นความผูกพัน ระหว่างนั้น พีระต้องผจญกับ"คามิน" วิญญาณร้ายที่พยายามจะสูบวิญญาณของเขาเพื่อเพิ่มพลังให้แก่ตัวเอง โชคดีที่มี"แมนสรวง" ยมทูตมือใหม่มาคอยช่วยเหลือ น้ำมนต์ช่วยสืบหาความจริงจนพีระกลับสามารถกลับเข้าร่างได้ แต่กลับเป็นว่าเขาจำเธอไม่ได้ เดือดร้อนถึงคนรอบข้างที่ต้องช่วยกันรื้อฟื้นความทรงจำ จนทำให้ความรักของเขาและเธอสมหวังในที่สุด
พัก ว็อน-ซุน

นายกเทศมนตรี

พักได้แนะนำให้มีการจัดเตะฟุตบอลกระชับมิตรและการแสดงวงออร์เคสตราระหว่างเกาหลีเหนือและเกาหลีใต้
เขายังได้กล่าวชมระบบการปกครองท้องถิ่นของญี่ปุ่นในระหว่างการฝึกซ้อมการป้องกันเหตุพิบัติภัยในญี่ปุ่น
ในช่วงต้นปี 2555 พักถูกกล่าวหาว่ามีการขัดการโดยไม่ชอบด้วยกฎหมายเกี่ยวกับการตรวจสุขภาพในการเกณฑ์ทหารโดยจะให้ลูกชายของเขาออกไปประจำการในที่ซึ่งเป็นที่นิยม อย่างไรก็ตาม ภายหลังจากที่ผ่านการตรวจสุขภาพของรัฐ พักและลูกชายของเขาก็ได้รับการประกาศว่าไม่มีความผิด และก็ยอมรับคำขอโทษจากผู้ที่กล่าวหา โดยพักได้กล่าวว่าเขาได้ให้อภัยผู้กล่าวหาแล้ว ในวันที่ 23 กุมภาพันธ์ 2555 พักก็ได้เข้าร่วมพรรครวมประชาธิปไตย
พระเจ้าซาร์กอนแห่งแอกแคด

พระเจ้าซาร์กอนแห่งแอกแคด หรือ พระเจ้าซาร์กอนมหาราช ปฐมกษัตริย์ของราชวงศ์ชาวแอคคาเดียก็คือราชวงศ์แอคคัด
พระองค์เป็นพระมหากษัตริย์ที่มีชื่อเสียง เนื่องจากประมาณปี 2800 ก่อน ค.ศ. พระองค์ได้ยกกำลังกองทัพบุกในเชตซูเมอร์ ทำให้นครรัฐซูเมอร์ยอมแพ้ พระองค์ได้รวมดินแดนต่างๆในหุบเขานี้เข้าไว้ภายใต้การปกครองของพระองค์ และได้จัดการปกครองให้เป็นระเบียบด้วยการปกครองแบบรวมอำนาจ และการปกครองระบบนี้ก็ได้กลายเป็นตัวอย่างของรัฐอื่นๆ ที่เกิดขึ้นในเวลาต่อมา
วาคอม

วาคอม (Wacom) (ญี่ปุ่น: ワコム Wakomu ) เป็นชื่อผลิตภัณฑ์กราฟิกแทบเล็ต เป็นอุปกรณ์ใช้ในการสั่งการณ์เครื่องประมวลผล ทำหน้าที่เหมือนเม้าส์ มีลักษณะเป็นปากกา วาคอมมีสำนักงานใหญ่ที่ โอโตเนะ จังหวัดไซตามา ประเทศญี่ปุ่น วาคอมเป็นแทบเล็ตที่นิยมมากที่สุดในบรรดาแทบเล็ตทั้งหมด โดยมีคุณสมบัติพิเศษที่เป็นแทบเล็ตไร้สาย
เอ็น.ฟลายอิง

ประวัติ

N.Flying เป็นวงดนตรีชายสัญชาติเกาหลีใต้ ภายใต้สังกัด FNC Entertainment และเดบิวต์เมื่อปี 2015 ด้วยสมาชิกทั้งหมด 4 คน ได้แก่ ซึงฮยอบ, กวังจิน, ชาฮุน และแจฮยอน ต่อมาเมื่อปี 2017 ทางต้นสังกัดได้ทำการเพิ่มสมาชิกคนใหม่ที่ผ่านจากรายการชื่อดังอย่าง Produce101 Season2 เข้ามาอีก 1 คน คือ ยู ฮเวซึง ทำให้ปัจจุบัน N.Flying มีสมาชิกทั้งหมด 5 คน ได้แก่ ซึงฮยอบ, กวังจิน, ชาฮุน, แจฮยอน และฮเวซึง

ซึงฮยอบ (Seunghyub/승협)

อี ซึงฮยอบ (เกาหลี: 이승협 อักษรโรมัน: Lee Seunghyub)

ชื่อในวงการ ซึงฮยอบ (เกาหลี: 승협 อักษรโรมัน: Seunghyub)

31 ตุลาคม ค.ศ. 1992
 แทกู ประเทศเกาหลีใต้

- ระยะเวลาการฝึกหัด 5ปี

- ซึงฮยอบมียูนิตพิเศษร่วมกับจีมิน AOA โดยซึงฮยอบใช้สเตจเนมว่า "J-Don"

- ซึงฮยอบเคยปรากฏตัวในMV "Pretty Boy" ของ Juniel

- ซึงฮยอบมีความสามารถในการร้องเพลง แร็ป เล่นกีตาร์ และเปียโน

ชา ฮุน (Cha Hun/차훈)

ชา ฮุน (เกาหลี: 차훈 อักษรโรมัน: Cha Hun)

ชื่อในวงการ ฮุน (เกาหลี: 훈 อักษรโรมัน: Hun)

12 กรกฎาคม ค.ศ. 1994
 โซล ประเทศเกาหลีใต้

- ระยะเวลาการฝึกหัด 5ปี

- ฮุนเคยปรากฏตัวในMV "Oh Boy" ของ AOA

- ฮุนมีความสามารถในการเล่นกีตาร์

แจฮยอน (Jaehyun/재현)

คิม แจฮยอน (เกาหลี: 김재현 อักษรโรมัน: Kim Jaehyun)

ชื่อในวงการ แจฮยอน (เกาหลี: 재현 อักษรโรมัน: Jaehyun)

15 กรกฎาคม ค.ศ. 1994
 โซล ประเทศเกาหลีใต้

- ระยะเวลาการฝึกหัด 9ปี

- แจฮยอนเป็นน้องชายของ แจคยองวงRainbow

- แจฮยอนเกือบได้เป็นสมาชิกวง CNBLUE

ฮเวซึง (Hweseung/회승)

ยูฮเวซึง (เกาหลี: 유회승 อักษรโรมัน: Yoo Hweseung)

ชื่อในวงการ ฮเวซึง (เกาหลี: 회승 อักษรโรมัน: Hweseung)

28 กุมภาพันธ์ ค.ศ. 1995
 ประเทศเกาหลีใต้

- ระยะเวลาการฝึกหัด 4เดือน
- ฮเวซึงเป็นสมาชิกใหม่ที่เพิ่มเข้ามาเมื่อวันที่ 19 มิถุนายน 2560

- ฮเวซึงเป็น1ในสมาชิก101คน ของรายการ Produce 101 Season 2

- ฮเวซึงได้ร้องเพลงประกอบซีรีส์크리미널 마인드 (Criminal Minds)
และเรื่อง A Korean Odyssey (화유기) ร่วมกับ จีมิน, ยูนา AOA

กวังจิน (Kwangjin/광진)

ควอน กวังจิน (เกาหลี: 권광진 อักษรโรมัน: Kwon Kwangjin)

ชื่อในวงการ กวังจิน (เกาหลี: 광진 อักษรโรมัน: Kwangjin)

12 สิงหาคม ค.ศ. 1992
 โซล ประเทศเกาหลีใต้

- ระยะเวลาการฝึกหัด 10ปี

- กวังจินเคยเป็นสมาชิกวง CNBLUE (มือเบส)

- กวังจินอยู่ต้นสังกัดFNC Entertainment มามากกว่า10ปี

- กวังจินมีความสามารถในการเล่นเบส และกีตาร์
ไข้กระต่าย

ไข้กระต่ายในประเทศไทย

มีนาคม พ.ศ. 2551 พบโรคไข้กระต่ายรายแรกของประเทศ ที่ จ.ประจวบคีรีขันธ์ ผู้เสียชีวิตดังกล่าวเป็นเพศหญิง อายุ 37 ปี มีประวัติสัมผัสกระต่าย โดยติดเชื้อแบคทีเรีย บาซิลัส ฟรานซิเซลล่า ทูลารีซิส (Francisella tularensis) โดยที่บ้านมีการเลี้ยงกระต่ายพันธุ์ไทยจำนวนมาก